Domstolens kendelse (Sjette Afdeling) af 13. december 2012 – Alliance One International mod Kommissionen
(Sag C-593/11 P)
»Appel – konkurrence – kartel – det italienske marked for køb og første forarbejdning af råtobak – prisfastsættelse og markedsdeling – et datterselskabs ulovlige adfærd tilregnet dets moderselskab – uskyldsformodning – ret til forsvar – begrundelsespligt«
1.                     Appel – anbringender – utilstrækkelig eller selvmodsigende begrundelse – rækkevidden af begrundelsespligten – Rettens anvendelse af en stiltiende begrundelse – lovlig – betingelser (statutten for Domstolen, art. 36 og 53, stk. 1; Rettens procesreglement, art. 81) (jf. præmis 27-29 og 50)
2.                     Appel – anbringender – urigtig vurdering af fakta – afvisning – Domstolens kontrol med vurderingen af de faktiske omstændigheder, der er fremført for Retten – udelukket, medmindre de er gengivet urigtigt (art. 256, stk. 1, TEUF; statutten for Domstolen, art. 58, stk. 1) (jf. præmis 34)
3.                     Appel – anbringender – anbringende fremført for første gang i forbindelse med appellen – afvisning (statutten for Domstolen, art. 58) (jf. præmis 40)
4.                     Konkurrence – EU-regler – overtrædelser – ansvar – moder- og datterselskaber – økonomisk enhed – bedømmelseskriterier – formodning for, at moderselskabet har udøvet en afgørende indflydelse på sine helejede datterselskaber – afkræftelig karakter – forhold, der kan afkræfte denne formodning (art. 101 TEUF og 102 TEUF; Rådets forordning nr. 1/2003, art. 23, stk. 2) (jf. præmis 42-45 og 51)
Angående
Appel af dom afsagt af Retten (Tredje Afdeling) den 9. september 2011 i sag T-25/06, Alliance One International mod Kommissionen, hvorved Retten frifandt Kommissionen for en påstand om delvis annullation af Kommissionens beslutning 2006/901/EF af 20. oktober 2005 om en procedure efter EF-traktatens artikel 81, stk. 1 (sag COMP/C.38 281/B.2 – Råtobak – Italien) (meddelt under nr. K(2005) 4012) (EUT L 353, s. 45), vedrørende et kartel om fastsættelse af de købspriser, der betaltes til producenterne og andre mellemmænd, og fordeling af leverandørerne på det italienske marked for råtobak samt vedrørende nedsættelse af den bøde, der er pålagt appellanten.
Konklusion
1)
Appellen forkastes.
2)
Alliance One International Inc. betaler sagens omkostninger.